中華英雄

《中華英雄》係由香港漫畫家馬榮成所編繪嘅武打漫畫，由前身為玉郎機構嘅文化傳信集團所出版，最初喺漫畫報刊《金報》及《生報》中連載。八十年代同玉郎機構嘅《龍虎門》、《醉拳》、《如來神掌》合稱四大名著。

呢本書喺香港漫畫出版史上創下咗一期銷售20萬本嘅佳績，以一本香港漫畫來說，係前無古人，後無來者嘅成績，係馬榮成嘅成名作。1989年元旦日馬榮成遇襲手部受傷，曾經休刊近半年，之後馬榮成1989年2月約滿後，離開文化傳信，自立門戶成立天下出版後，故事改由其他人編繪，由於畫功質素嘅改變，銷量已大跌，但仍然一直出版至1995年才停刊，最後一期係第371期。

改編電視劇

《中華英雄》被香港亞洲電視改編為電視劇，分別為1990年嘅《中華英雄》同1991年嘅《中華英雄之中華傲訣》，由張建偉導演，何家勁、羅頌華、關詠荷、尹天照、葉玉卿、楊澤霖、高雄、洪志成、楊嘉樂、連偉健、龐秋雁、麥麗紅、苑瓊丹、袁潔瑩等演員主演，1990年首播，2007年重播，2009年重播。

喺2004年再有一套改編嘅中華英雄電視劇，由鄧衍成執導，程小東擔當動作指導，由何潤東、安以軒、方中信、藍正龍 、 秦嵐同馮紹峰、陳冠霖主演。

改編電影

根據呢本漫畫嚟改編而成嘅中華英雄電影於1999年公映，由劉偉強導演，鄭伊健、謝霆鋒、楊恭如、舒淇、吳鎮宇等人主演。

電影故事內容由鄭伊健所飾演主角華英雄一對仔女失散，主角本身被賣豬仔到美國開始，並以由吳鎮宇所飾演嘅無敵被華英雄擊敗後作結。

該主題曲係鄭伊健主唱，香港歌名：天煞孤星，台灣歌名：天涯海角。

改編網絡遊戲

2000年 智冠科技控股有限公司獲授權推出以RPG形式電腦遊戲。
2009年 中華網龍獲授權研發3D網絡遊戲《中華英雄online》，呢套遊戲喺2009年7月尾封測，8月初公測，由中華網龍營運，採取免月費商城制營運。

攷

香港漫畫